Kylie Minogue

Kylie Ann Minogue (s. 28. toukokuuta 1968 Melbourne) tunnettu myös pelkästään etunimellään Kylie, on australialais-brittiläinen laulaja, lauluntekijä ja näyttelijä. Hän aloitti uransa lapsinäyttelijänä Australian televisiossa ja saikin tunnustusta roolistaan Neighbours-saippuasarjassa jo ennen laulajan uran aloittamista vuonna 1987.

Hänen ensimmäinen singlensä ”The Loco-Motion” oli seitsemän viikkoa kärkisijalla Australian singlelistalla, ja siitä tulikin vuosikymmenen eniten myynyt levytys. Tämän vuoksi hän ajautui levyttämään tuottajakolmikko Stock, Aitken ja Watermanin kanssa. Hänen ensimmäinen albuminsa Kylie ja single ”I Should Be So Lucky” nousivat Britanniassa listan kärkeen. Minogue yritti päästä eroon naapurintytön imagostaan siirtymällä aikuisempaan tyyliin musiikissa ja imagossaan. Hänen singlensä otettiin vastaan hyvin, mutta neljän levyn jälkeen niiden myyntiluvut alkoivat laskea. Tämän seurauksena hän päätti yhteistyön Stockin, Aitkenin ja Watermanin kanssa vuonna 1992.

Hänen seuraava singlensä ”Confide in Me” nousi listojen kärkeen Australiassa ja oli hitti useassa Euroopan maassa vuonna 1994. Duetto ”Where the Wild Roses Grow” Nick Caven kanssa vuonna 1995 lisäsi hänen uskottavuuttaan artistina merkittävästi. Tämän jälkeen Kylie inspiroitui eri musiikkityyleistä ja artisteista, minkä seurauksena syntyi hänen seuraava levynsä Impossible Princess vuonna 1997. Albumi ei menestynyt odotetulla tavalla Euroopassa, mutta Australiassa se oli myyntitilastojen kärjessä.

Minogue palasi parrasvaloihin vuonna 2000 ”Spinning Around” -singlellään ja Light Years -levyllään. Hän esiintyi myös Sydneyn olympialaisten loppuseremonioissa. Uusissa musiikkivideoissa nähtiin seksuaalisesti provosoivampi ja flirttailevampi Kylie, ja hitit seurasivat toisiaan. Single ”Can’t Get You Out of My Head” saavutti ykkössijan yli 40 maassa, ja albumi Fever (2001) oli hitti monissa maissa, myös Yhdysvalloissa, missä Minogue oli aiemmin saanut vain vähän tunnustusta. Kylie aloitti konserttikiertueen, joka peruuntui puolessa välissä, kun hänellä todettiin rintasyöpä vuonna 2005. Leikkauksen ja hoitojen jälkeen hän jatkoi kiertuetta vuoden 2006 lopulla.

Kylie Minogue on myynyt maailmanlaajuisesti yli 80 miljoonaa levyä ja saavuttanut huomattavia musiikkipalkintoja. Hän on vaikuttanut Britanniassa, Japanissa, Australiassa ja Pohjois-Amerikassa 1980-luvulta asti. Hän on tehnyt useita menestyneitä konserttikiertueita ja saanut palkinnon (Australian vuoden viihdyttäjä) esiintymisistään. Vuonna 2007 hänelle myönnettiin Order of the British Empiren kunniajäsenyys Buckinghamin palatsissa, ja seuraavana vuonna hän sai Ordre des Arts et des Lettres -tunnustuksen Ranskan hallitukselta. Minogue vihittiin 27. lokakuuta 2011 Australian Recording Industry Associationin Hall of Famella. Anglia Ruskin University palkitsi Minoguen kunniatohtorin arvolla vuonna 2011.

 Elämäkerta ja ura 

 1968–1986: varhainen elämä ja uran alku 

Kylie Ann Minogue syntyi 28. toukokuuta 1968 Australian Melbournessa, vanhimpana lapsena Ronald Charles Minoguen, irlantilaista syntyperää olevan australialaisen kirjanpitäjän, ja brittiläisen Carol Ann Jonesin, entisen walesilaisen tanssijan, perheeseen. Hänen nuorempi sisarensa Dannii Minogue on poplaulaja, näyttelijä sekä tuomari ohjelmissa Australia’s Got Talent ja The X Factor. Hänen veljensä Brendan toimii uutisten kameramiehenä Australiassa. Minoguen perhe muutti usein kaupunginosasta toiseen; muutettuaan Surrey Hillsin esikaupunkialueelle Kylie Minogue aloitti opinnot paikallisessa Camberwell High Schoolissa.

Minoguen sisaret aloittivat uransa lapsina Australian televisiossa. Yksitoistavuotiaasta lähtien Kylie esiintyi pienissä rooleissa saippuasarjoissa, kuten The Sullivans ja Skyways. Vuonna 1985 hänet valittiin yhteen sarjan The Henderson Kids päärooleista. Kiinnostuneena urasta musiikin parissa hän teki demon viikoittaiseen musiikkiohjelmaan Young Talent Time. Hänen siskonsa Dannii Minogue esiintyi ohjelmassa vakituisesti. Kylie valittiin saippuasarjaan Neighbours vuonna 1986, ja hän näytteli Charlene Mitchelliä, koulutyttöä, josta tuli huoltoaseman mekaanikko. Hänen suosionsa Australiassa todistettiin, kun hänestä tuli ensimmäinen henkilö, joka voitti neljä Logie-palkintoa samana vuonna.

 1987–1992: musiikkiuran alku 
Hänen ensimmäinen singlensä ”The Loco-Motion” vietti seitsemän viikkoa ensimmäisellä sijalla Australian singlelistalla ja myi 200 000 kappaletta. Vuonna 1988 Minogue sai ARIA-palkinnon vuoden eniten myydystä singlestä. Sitten matkusti hän Englantiin työskentelemään lauluntekijä- ja levytuottajatrio Stock, Aitken ja Watermanin kanssa. He tiesivät hyvin vähän Kyliestä ja olivat jopa unohtaneet varautua tämän saapumiseen. Niinpä he kirjoittivat ”I Should Be So Lucky” -laulun sillä aikaa, kun Kylie odotti studion ulkopuolella. Kappale saavutti ensimmäisen sijan Britanniassa, Australiassa, Saksassa, Suomessa, Sveitsissä, Israelissa ja Hongkongissa.Smith, Kylie Confidential, s. 219. Hänen esikoisalbuminsa Kylie (1988) vietti yli vuoden albumilistalla Britanniassa ja useita viikkoja ykkössijalla. Albumi sai kultaa Yhdysvalloissa ja single ”The Loco-Motion” saavutti kolmannen sijan Billboard Hot 100 -listalla ja ensimmäisen sijan Kanadassa. ”It’s No Secret” julkaistiin vain Yhdysvalloissa, ja se saavutti 37. sijan alkuvuodesta 1989. ”Turn It into Love” julkaistiin singlenä Japanissa, ja se saavutti ensimmäisen sijan hittilistalla. Heinäkuussa 1988 ”Got to Be Certain” -kappaleesta tuli Minoguen kolmas peräkkäinen single, joka ylsi Australian singlelistan kärkeen. Myöhemmin samana vuonna hän lähti Neighbours-sarjasta keskittyäkseen musiikkiuraansa. Duetto Jason Donovanin kanssa ”Especially for You” myi lähes miljoona kappaletta Britanniassa alkuvuodesta 1989. Kylien toinen albumi Enjoy Yourself (1989) oli menestys Euroopassa, Uudessa-Seelannissa, Aasiassa ja Australiassa. Albumi sisälsi useita onnistuneita singlejä, kuten ”Hand on Your Heart”, joka saavutti ykkössijan Britanniassa. Kylie aloitti ensimmäisen kiertueensa nimeltään Enjoy Yourself Tour Euroopassa, Aasiassa ja Australiassa. Hänen ensimmäinen elokuvansa The Delinquents (1989) oli myyntimenestys Australiassa ja Britanniassa negatiivisista arvosteluista huolimatta.

Hänen albuminsa Rhythm of Love (1990) esitteli entistä kehittyneempää ja aikuisempaa dancemusiikkia. Kypsempää yleisöä kosiskeleva Minogue esiintyi ”Better the Devil You Know” -singlestä lähtien seksuaalisuudestaan tietoisena aikuisena.Baker, Minogue, Kylie: La La La, s. 32. Hänen suhteensa Michael Hutchencen kanssa nähtiin myös osana muutosta. Singlet albumilta Rhythm of Love myivät hyvin Euroopassa ja Australiassa ja olivat suosittuja brittiläisissä yökerhoissa. Kappaleesta ”Shocked” tuli Minoguen kolmastoista peräkkäinen single Britannian Top 10 -listalla. Minogue esitti toukokuussa 1990 The Beatlesin kappaleen ”Help!” konsertissa Liverpoolissa. Yoko Ono ja Sean Lennon tarjosivat Minoguelle kiitoksensa hänen tuestaan, ja media kommentoi myönteisesti hänen suoritustaan. Hänen neljäs albuminsa Let’s Get to It (1991) saavutti viidennentoista sijan Britannian albumilistalla ja oli ensimmäinen hänen albumeistaan, joka ei päässyt Top 10 -listalle. Hänen neljästoista singlensä ”Word Is Out” oli myös ensimmäinen single, joka jäi puuttumaan Britannian Top 10 -listalta, vaikka myöhemmin singlet ”If You Were with Me Now” Keith Washingtonin kanssa ja ”Give Me Just a Little More Time” saavuttivat neljännen ja toisen sijan. Kylien ensimmäinen kokoelmalevy nimeltään Greatest Hits julkaistiin vuonna 1992 ja se saavutti ykkössijan Britanniassa ja kolmannen sijan Australiassa.

 Diskografia 



















 DVD-julkaisut 











Kylie Minogue Kiss Me Once - Live at The SSE Hydro  (2015)
Kylie - Golden - Live In Concert (2019)

 Kiertueet 

 Disco in Dream / The Hitman Roadshow (1989)
 Enjoy Yourself Tour (1990)
 Rhythm of Love Tour (1991)
 Let’s Get to It Tour (1991)
 Intimate and Live Tour (1998)
 On a Night Like This Tour (2001)
 KylieFever2002 Tour (2002)
 Showgirl Tour (2005)
 Showgirl Homecoming Tour (2006–2007)
 KYLIEX2008 (2008)
 For You, For Me Tour (2008–2009)
 Aphrodite World Tour (2011)
 Anti Tour (2012)
 Kiss Me Once Tour (2014–2015)
 Golden Tour (2018–2019)
 Tension Tour (2025)

 Filmografia 
 Elokuvat 
 Vuosi  Suomenkielinen nimi  Alkuperäinen nimi  Rooli  Huomioita 1989  The Delinquents – Nuoret kapinalliset  The Delinquents  Lola Lovell  1994  Street Fighter  Street Fighter  Cammy  1995  Hayride to Hell  Hayride to Hell  itsensä  lyhytelokuva 1996  Misfit  Misfit  itsensä  lyhytelokuva 1996  Bio-Dome  Bio-Dome  Dr. Petra von Kant  1997  Diana & Me  Diana & Me  itsensä  2000  Cut  Cut  Hilary Jacobs  2000  Sample People  Sample People  Jess  2001  Moulin Rouge!  Moulin Rouge  The Green Fairy  2005  The Magic Roundabout  The Magic Roundabout  Florence  ääni2006DoogalDoogalFlorenceääni 2007  White Diamond  White Diamond  itsensä  dokumentti 2009  Blue  Blue  itsensä  2012  Holy Motors  Holy Motors  Eva Grace / Jean  2012  Jack and Diane  Jack and Diane  Tara 2013She-Ra with Kylie MinogueShe-Ra with Kylie MinogueShe-Ralyhytelokuva2014Asdfmovie8Asdfmovie8tarjoilijalyhytelokuva/ääni2015San AndreasSan AndreasSusan Riddick2015A Christmas StarA Christmas Staritsensä2017Liekehtivät LapsetSwinging SafariKaye Hall

 TV-sarjat 
 Vuosi  Suomenkielinen nimi  Alkuperäinen nimi  Rooli 1979  The Sullivans || The Sullivans || Carla
|-
| 1980 || Skyways || Skyways || Robin
|-
| 1985 || The Henderson Kids || The Henderson Kids || Charlotte Kernow
|-
| 1985 || The Zoo Family || The Zoo Family || Yvonne
|-
| 1986 || Fame and Misfortune || Fame and Misfortune || Samantha Collins
|-
| 1986–1988 || Neighbours || Neighbours || Charlene Robinson
|-
| 1995 || Dibleyn kirkkoherra || The Vicar of Dibley || itsensä
|-
| 1997 || Huonosti käyttäytyvät miehet || Men Behaving Badly || itsensä
|-
| 2002 || Saturday Night Live || Saturday Night Live || itsensä
|-
| 2004 || Kath & Kim || Kath & Kim || itsensä
|-
| 2007 || Doctor Who || Doctor Who''  Astrid Peth2013Playhouse PresentsPlayhouse PresentsBibbi2013The High Fructose Adventures of Annoying OrangeThe High Fructose Adventures of Annoying Orangeitsensä2015Young & HungryYoung & HungryShauna2016GalavantGalavantQueen of the Enchanted Forest

 TV-ohjelmat 
 Vuosi  Nimi  Rooli  Huomioita2001Audience with Kylie Minogueitsensäkertaluonteinen TV-spesiaali 2007  The Kylie Show  itsensä  kertaluonteinen TV-spesiaali 2008  The X Factor  itsensä esiintyjänä  2009  The X Factor  itsensä tuomarina  2010  The X Factor  itsensä esiintyjänä  2010  My Year as Aphrodite  itsensä  dokumentti 2012  The X Factor  itsensä esiintyjänä  2012  Project Runway: All Stars  itsensä tuomarina  spin-off ohjelmasta Project Runway2019Kylie's Secret Nightitsensäkertaluonteinen TV-spesiaali

 Lähteet 

 Kirjallisuutta 






 Aiheesta muualla 

 Kylie Minoguen virallinen sivusto. 

 Kylie Minogue Allmusicissa 

*
Luokka:Vuonna 1968 syntyneet
Luokka:Elävät henkilöt
Luokka:Seulonnan keskeiset artikkelit